KOMISIJOS REGLAMENTAS (EB) Nr. 1231/2004
2004 m. liepos 1 d.
iš dalies keičiantis Reglamentą (EB) Nr. 2659/94 dėl išsamių privataus saugojimo pagalbos skyrimo už Grana Padano, Parmigiano Reggiano ir Provolone sūrius taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnio b punktą,
kadangi:
(1)
Komisijos reglamento (EB) Nr. 2659/94 (2) 6 straipsnio 1 dalyje nustatomas skiriamos pagalbos dydis už privatų Grana Padano, Parmigiano Reggiano ir Provolone sūrių saugojimą. Atsižvelgiant į saugojimo kaštų ir numatomą rinkos kainų padidėjimą, reikia pakeisti tas sumas.
(2)
Reikėtų atitinkamai iš dalies pakeisti Reglamentą (EB) Nr. 2659/94.
(3)
Pieno ir pieno produktų vadybos komitetas per pirmininko nustatytą laiką nepateikė savo nuomonės,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2659/94 6 straipsnio 1 dalis keičiama taip:
„1. Už privatų sūrių saugojimą nustatomas toks skiriamos pagalbos dydis:
a)
10 eurų už toną fiksuotoms išlaidoms;
b)
0,25 euro už toną už vieną saugojimo pagal sutartį dieną sandėliavimo išlaidoms;
c)
už toną už vieną saugojimo pagal sutartį dieną finansinėms išlaidoms:
-
0,32 euro už Grana Padano sūrį;
-
0,52 euro už Parmigiano Reggiano sūrį;
-
0,26 euro už Provolone sūrį.“
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 1 d.